CELEX: 62015CN0513
Language: et
Date: 2015-09-25 00:00:00
Title: Kohtuasi C-513/15: Eelotsusetaotlus, mille on esitanud Lietuvos vyriausiasis administracinis teismas (Leedu) 25. septembril 2015 – seaduslikkuse järelevalvet käsitlevas haldusasjas Agrodetalė UAB versus Lietuvos Respublikos žemės ūkio ministerija

14.12.2015   
            
            
               ET
            
            
               Euroopa Liidu Teataja
            
            
               C 414/20
            
         Eelotsusetaotlus, mille on esitanud Lietuvos vyriausiasis administracinis teismas (Leedu) 25. septembril 2015 – seaduslikkuse järelevalvet käsitlevas haldusasjas Agrodetalė UAB versus Lietuvos Respublikos žemės ūkio ministerija
   (Kohtuasi C-513/15)
   (2015/C 414/25)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Huvitatud isikud: Agrodetalė UAB, Lietuvos Respublikos žemės ūkio ministerija
   
      Eelotsuse küsimused
   
   
            
               1.
            
            
               Kas Euroopa Parlamendi ja nõukogu 26. mai 2003. aasta direktiivi 2003/37/EÜ (1) põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta sätteid kohaldatakse väljaspool Euroopa Liitu toodetud kasutatud sõidukite liidu turule tarnimisele ja nende registreerimisele või võivad liikmesriigid reguleerida selliste sõidukite registreerimist liikmesriigis siseriikliku erikorraga ning kehtestada nõudeid sellise registreerimise suhtes (näiteks kohustuse järgida direktiivi 2003/37/EÜ nõudeid)?
            
         
            
               2.
            
            
               Kas Euroopa Parlamendi ja nõukogu 26. mai 2003. aasta direktiivi 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta artikli 23 lõike 1 punkti b tuleb koosmõjus selle direktiivi artikli 2 punktiga q tõlgendada nii, et direktiivi sätteid kohaldatakse kategooriatesse T1, T2 ja T3 kuuluvate masinate suhtes, mis on toodetud pärast 1. juulit 2009?
            
         
      (1)  ELT L 171, lk 1; ELT eriväljaanne 13/31, lk 311.